Tájékoztató

az intézmény tulajdonosai részére

A szövetkezeti hitelintézetek integrációjáról és egyes gazdasági tárgyú jogszabályok módosításáról szóló 2013. évi CXXXV. törvény értelmében az integrált hitelintézetek, az Integrációs üzleti irányító szervezet (MTB Magyar Takarékszövetkezeti Bank Zrt.), a Holding Szövetkezet (Takarék Egyesült Szövetkezet) és más intézmények is az Integrált Hitelintézetek Központi Szervezete (továbbiakban: Integrációs Szervezet) tagjai.

A fenti jogszabály értelmében az Integrációs Szervezetet elővásárlási jog illeti meg, ha bármely tagjának tulajdonosa a tulajdoni hányadát – a szabályozott piacra bevezetett értékpapírok kivételével – az Integrációs Szervezet tagján, vagy annak tulajdonosán kívüli harmadik személy részére kívánja értékesíteni.

Az Integrációs Szervezet dönthet úgy, hogy az őt megillető elővásárlási jog gyakorlására az Integrációs Szervezet egy másik tagját jelöli ki.

A fenti jogszabályi rendelkezés betartása érdekében arra kérjük a Tisztelt Tulajdonosokat, amennyiben a fentiek szerint harmadik személy részére kívánják értékesíteni az intézményben fennálló tulajdoni hányadukat, az erre vonatkozó szándékukat szíveskedjenek előzetesen bejelenteni az Integrációs Szervezet részére.

A bejelentést postai úton úton az Integrált Hitelintézetek Központi Szervezete székhelyére, vagy e-mailben (szhisz@szhisz.hu) lehet benyújtani, melyhez csatolni kell a harmadik fél vásárlásra vonatkozó visszavonhatatlan ajánlatát, valamint a tulajdonos nyilatkozatát arra vonatkozóan, hogy az ajánlatban szereplő feltételek mellett a tulajdoni hányadát értékesíteni kívánja.

Az Integrációs Szervezet a bejelentés kézhezvételétől számított 15 munkanapon belül küld nyilatkozatot a bejelentő részére arra vonatkozóan, hogy élni kíván-e a jogszabályban biztosított elővásárlási jogával.

Budapest, 2022. ……………………...

 Integrált Hitelintézetek Központi Szervezete